Stanley 10-509 Hook Linoleum Flooring Knife 3 in L 7-12 in OAL Straight Handle Cutlery Steel Blade
Minimal Price: $4.21 ‘Meesterbrein’ in Groot-Brak-moordsaak eindelik vas | Maroela Media
Die tweede verdagte in die dubbele moord op ŉ egpaar van Groot-Brakrivier in die Suid-Kaap is eindelik dié naweek in die Vrystaat aangekeer nadat hy die polisie langer as twee jaar ontduik het.
Lebohang Lekoro is ná sy inhegtenisneming van Bloemfontein na Groot-Brakrivier se polisiestasie oorgeplaas en sal na verwagting Maandagoggend in die landdroshof op Mosselbaai verskyn. “Ons verwag dat hy in aanhouding sal bly,” het kapt. Malcolm Pojie, Suid-Kaapse polisiewoordvoerder, aan Maroela Media gesê.
Toe hy oor die grens gekom het, is hy in hegtenis geneem.
“Ons werk al baie lank baie intens in samewerking met Interpol daaraan om dié persoon op te spoor. Hy was intussen ŉ tyd lank in Lesotho,” sê Pojie. “Toe hy oor die grens gekom het, is hy in hegtenis geneem.”
Pojie sê die polisie is dankbaar dat die voortvlugtige Lekoro danksy die polisie se volharding aan die man gebring is.
Maroela Media het vroeër berig Tewie (72) en Eurika (62) Human is vermoedelik helder oordag in hul huis vermoor. Tewie se liggaam is op 14 Junie 2016 in die motorhuis aangetref en Eurika sŉ in die egpaar se bed. Die vermoede bestaan dat hulle vroegoggend oorval is aangesien Eurika nog in haar slaapklere was.
Die polisie het Tamsamqa Howard Sishuba (26) vroeg in Julie daardie jaar aangekeer en vyf maande later ŉ groot beloning uitgeloof vir die inhegtenisneming van die tweede vermeende moordenaar wat glo die baasbrein agter die moorde was.
Tydens die verhoor het dit aan die lig gekom dat Tewie sewe keer met ŉ panga oor sy kop geslaan is.
Sishuba is in September verlede jaar tot lewenslange gevangenisstraf vir elk van die twee moorde gevonnis. Tydens die verhoor het dit aan die lig gekom dat Tewie sewe keer met ŉ panga oor sy kop geslaan is en Eurika met ŉ selfgemaakte mes in die hart gesteek is.
Daar was geen tekens van gedwonge toegang tot die egpaar se huis nie, wat die polisie laat vermoed het dat iemand wat die egpaar geken het, by hul moord betrokke was. Talle items is uit die huis gesteel en R14 000 is op die dag van die moord uit die Humans se bankrekening na ŉ bankrekening in Lesotho oorgeplaas.
Sishuba het getuig hy was onder die indruk dat hy die dag van die moorde saam met Lekoro vir die Humans werk sou doen. Volgens Sishuba het Lekoro vir Tewie met ŉ panga aangeval. Sishuba het ook beweer dat Lekoro hom gedwing het om Tewie een keer met die panga te slaan.
Slaan iemand oor die kop met ‘n panga en nou is hy ‘n “Meesterbrein”?
Goeie werk Julle ouens, maak nou net seker die aanklaer doen sy werk ordentlik !!
Uitstekende werk aan die polisie!!!!! Nou moet die doodstraf terug gebring word. Dis al wat wet en orde weer sal terugbring in die land.
Ja die ouer mense met hul werkers. Sal nooit leer nie. Leef nog in die verlede. Die reels het verander. Doen jou werk self of los dit.